 Okada Ban: Iléeṣẹ ọlọpàá láwọn yóò rún ọkàdà àti kẹkẹ Maruwa tọwọ bá tẹ jégéjégé Ọpọ awọn ọlọkada atawọn to n wa kẹkẹ Maruwa ti wọn ṣori kunkun lọwọ awọn ọlọpaa tẹ lọjọ Abamẹta ti ofin naa bẹrẹ si ni mulẹ. End of Twitter post, 1 Ọga agba ọlọpaa nipinlẹ Eko, Hakeem Odumosu to ṣaaju awọn ọlọpaa to n ṣe itọpinpin eto naa kaakiri sọ pe awọn ti ọwọ tẹ yoo foju wina ofin. Ọgbẹni Odumosu ṣalaye pe gbogbo awọn ọkada ati kẹkẹ Maruwa tawọn gba nile iṣẹ ọlọpaa yoo run jegejege. O ni asiko sissan owo itanran lati gba ọkada pada ti lọ nipinlẹ Eko. Ẹwẹ, Gomina ipinlẹ Eko, Babajide Sanwo-Olu ṣalaye pe ofin to ti wa tẹlẹ ni ijọba ṣe agbekalẹ rẹ pada lẹyin ti ijọba ti kọkọ fofin de wiwa ọkada ati kẹkẹ Maruwa lọdun mẹfa sẹyin. Sanwo-Olu ni yatọ si wi pe iwakuwa awọn ọlọkada pọ, ijamba ọkada ati kẹkẹ Maruwa ti ran ọpọ lọ si ọrun lairotẹlẹ. Ọgbẹni Agbator Solomon to fi aworan kan si oju opo rẹ Twitter bu ẹnu ẹtẹ lu igbesẹ ijọba ilu Eko. O ni o dabi ẹni pe ijọba gba iṣẹ lọwọ awọn eeyan ni lẹyin ti wọn ti kuna lati pese iṣẹ fun wọn. Bakan naa lọmọ ṣori lagbegbe Sabo Yaba, niṣe lero pọ loju titi biba nibi ti wọn ti n duro de ọkọ fun igba pipẹ. Ẹwẹ, awọn ọlọkada kan ti wọn wa iṣẹ aje wa silu Eko ti bẹrẹ si ni pada sibi ti wọn ti wa. Ọkọ tirela lọpọ ninu wọn fi n ko ọkada ti wọn n gun lEko pada si ilu wọn lẹyin ti ijọba ile Eko mimu awọn ọlọkada atawọn onikẹkẹ Maruwa nipinlẹ naa. Ẹru to n ba ọpọ ni bi ilu Eko Eko yoo ṣe ri lọjọ Aje tawọn eeyan yoo pada si ẹnu iṣẹ ṣugbọn lai si ọkada ati kẹkẹ Maruwa ti wọn le wọ mọ. : Oni ọjọ Aiku tii ṣe ọjọ keji oṣu keji ọdun 2020 lo pe ọjọ meji ti ijọba ipinlẹ Eko fi ofin de alapupu ti ọpọ mọ si okada ati kẹkẹ ẹlẹsẹ mẹtakẹkẹ Maruwa wiwa lawọn ijọba ibilẹ kan jakejado ilu Eko. 